П Р О Т О К О Л   №  10
от заседание на комисия “Бюджет и финанси”,
проведено на 27 февруари 2017 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Елка Атанасова
Каролина Неделчева
Камен Иванов
Румен Боев

ОТСЪСТВА: Румен Георгиев
 
От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител, Ралица Виденова – н-к отдел „ФРА“ и Виолета Атанасова – гл. експерт – съдебна и финансова статистика.

1. ОТНОСНО: Проект на решение за:
- одобряване на разчети по бюджетна прогноза на съдебната власт за периода 2018 г. - 2020 г.;
- приемане на годишния отчет за касовото изпълнение на бюджета на съдебната власт за 2016 г. 
Включена в обявения дневен ред за заседанието на Пленума на ВСС на 01.03.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ОДОБРЯВА Вариант ІІ на разчетите по бюджетната прогноза на съдебната власт за периода 2018 - 2020 г. и приложенията към нея, в изпълнение на Решение на Министерски съвет № 37 от 19.01.2017 г. за бюджетната процедура за 2018 г.
Мотиви: Във връзка с оценка на ефективността на отделните структури на съдебната власт и предстоящата реформа на съдебната карта, не следва да се предвиждат нови щатни бройки в органите на съдебната власт. В одобрения вариант ІІ е предвидена актуализация на работните заплати спрямо утвърдения бюджет за 2017 г., за да се приложат законоустановените изисквания, с които се определят възнагражденията в съдебната система, както и средства за изграждане на информационни системи за осъществяване на електронно правосъдие.
1.1. Одобрените разчети по т. 1 както и приложенията към нея, да се изпратят в министерство на финансите, в изпълнение на т. 2.1.5. от Решение на Министерски съвет № 37 от 19.01.2017 г. за бюджетната процедура за 2018 г.
1.2. Тригодишната бюджетна прогноза на съдебната власт за периода 2018 - 2020 г. да се предостави на Министъра на правосъдието, за подпомагане изготвянето на проектобюджета на съдебната власт за 2018 г.
1.3. Възлага на дирекция „Бюджет и финанси“ да предостави на комисия „Управление на собствеността“ информация за предвидените капиталови разходи за основен ремонт на ДМА и придобиване на сгради по предложения на ОСВ, включени в разчетите за бюджетната прогноза за периода 2018 – 2020 г. на съдебната власт.

2. ПРИЕМА консолидирания годишен финансов отчет, отчетът за касово изпълнение на бюджета и баланса на съдебната власт към 31.06.2016 г. заедно с обяснителна записка към него.
2.1. УПЪЛНОМОЩАВА г-н Димитър Узунов, представляващ Висшия съдебен съвет и разпоредител по бюджета на съдебната власт да подпише и представи на Министерски съвет и Министерство на финансите отчет за касово изпълнение на бюджета съгласно чл. 366, ал. 3 от Закона за съдебната власт.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ